এই সন্দৰ্ভত আজি বিৰিয়াৰ আগত প্ৰতিক্ৰিয়া প্ৰকাশ কৰি গুৱাহাটীৰ গৃহিণী তৰুলতা বৰুৱা শৰ্মাই কয় যে, চৰকাৰৰ এই আঁচনি সমূলি টোপ দিয়া সদৃশ আৰু ইয়ে এগৰাকী ছোৱালীক সম্পদৰ প্ৰতিহে অধিক লুভীয়া কৰি তুলিব। তিনিচুকীয়াৰ এগৰাকী চাকৰিয়াল মনমৰমী চমুৱাই স্পষ্টভাৱে বিৰিয়া ৰ আগত কয় যে, চৰকাৰে এই মুহূৰ্তত এগৰাকী নাৰীৰ বিজ্ঞানসন্মত শিক্ষাৰ বিষয়তহে অধিক গুৰুত্ব দিয়া উচিত আছিল। বঙাইগাঁৱৰ পৰা ইৰামণি চৌধুৰীয়ে বিৰিয়া ৰ আগত নিজৰ প্ৰতিক্ৰিয়া প্ৰকাশ কৰি কয় যে, চৰকাৰে এই আঁচনিৰ দ্বাৰা সমাজত যৌতুকৰ দৰে অন্ধ কু-সংস্কাৰকহে আধিক গুৰুত্ব দি এক অসুস্থ পৰম্পৰা তথা দুষ্কৃতি বিয়পাবলৈ ঠিৰাং কৰিলে। তেওঁ লগতে কয় যে, কু-সংস্কাৰী চৰকাৰ এখনৰ পৰা আমি এনেধৰণৰ কু-সংস্কাৰত বাদে আৰুনো কি আশা কৰিব পাৰো।
বিৰিয়াৰে খেতিয়কে কঢ়িওৱা ধানৰ ডাঙৰিৰ দৰেই আমি আপোনালোকলৈ কঢ়িয়াই আনিব খুজিছো এই মাটি আৰু এই মাটিৰ মানুহৰ জীৱন আৰু জগতক প্ৰভাৱিত কৰা কথাবোৰ, চহা জীৱনৰ সজ আৰু নিৰন্তৰ কৃচ্ছ্ৰ শ্ৰমৰ সুখ, দুখ, ক্ষোভ আৰু বিদ্ৰোহবোৰ।
Biriyaa is an Assamese language news, opinion and analysis website.
